
ŠAKIŲ RAJONO SAVIVALDYBĖS TARYBA

SPRENDIMAS

DĖL NEGYVENAMOSIOS PATALPOS, ESANČIOS ŠAKIUOSE, BAŽNYČIOS G. 4, PERDAVIMO LAIKINAI NEATLYGINTINAI VALDYTI IR NAUDOTIS LIETUVOS ŽEMĖS ŪKIO KONSULTAVIMO TARNYBAI 
2013 m. birželio 27 d. Nr. T-232
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi, 13 straipsnio 1 dalies 1 punktu ir 2 dalimi, rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į Lietuvos žemės ūkio konsultavimo tarnybos 2013 m. birželio 6 d. raštą Nr. R3-579(1.9), nusprendžia:

1. Perduoti Lietuvos žemės ūkio konsultavimo tarnybai laikinai neatlygintinai valdyti ir naudotis pagal panaudos sutartį rajono savivaldybei nuosavybės teise priklausančią ir šiuo metu rajono savivaldybės administracijos patikėjimo teise valdomą 18,58 kv. m ploto negyvenamąją patalpą-garažą (boksą) Nr. 10, esančią Šakiuose, Bažnyčios g. 4 (Nekilnojamojo daikto kadastrinių matavimų byloje Nr. 84/296 unikalus pastato Nr. 8495-2000-2061, pastatas pažymėtas šifru 9G1/p, patalpos indeksas – 1-10), naujam dešimties metų terminui Lietuvos žemės ūkio konsultavimo tarnybos veiklai vykdyti. 



2. Įgalioti rajono savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį. 

